《紫霄宫》
宋代·喻良能

间关穿木杪，诘屈转山腰。
自昔形清梦，于今到紫霄。
容仪粲冰雪，环佩响琼瑶。
安得顾吴手，凭渠图素绡。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。